REGULAMENTUL (CE) NR. 1062/2007 AL COMISIEI
din 14 septembrie 2007
privind respingerea cererilor de licențe de export pentru anumite produse prelucrate din cereale
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1784/2003 al Consiliului din 29 septembrie 2003 privind organizarea comună a piețelor în sectorul cerealelor (1),
având în vedere Regulamentul (CE) nr. 1342/2003 al Comisiei din 28 iulie 2003 de stabilire a normelor speciale de aplicare a regimului licențelor de import și export în sectorul cerealelor și orezului (2), în special articolul 8 alineatul (1),
întrucât:
Volumul cererilor de licențe care prevăd stabilirea în avans a restituirilor pentru feculele de cartofi și pentru produsele pe bază de porumb este considerabil și poate genera speculații. Prin urmare, s-a hotărât respingerea tuturor cererilor de licențe de export prezentate în 13 septembrie 2007 pentru aceste produse,
ADOPTĂ PREZENTUL REGULAMENT:
Articolul 1
În conformitate cu articolul 8 alineatul (1) din Regulamentul (CE) nr. 1342/2003, cererile de licențe de export care prevăd stabilirea în avans a restituirilor pentru produsele care au codul NC 1108 12 00 prezentate în 13 septembrie 2007 sunt respinse.
Articolul 2
Prezentul regulament intră în vigoare la 15 septembrie 2007.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 14 septembrie 2007.